Държавен вестник, бр. 26, 2010 г., стр. 25

БРОЙ  26	
Д Ъ Р Ж А В Е Н  В Е С Т Н И К 	
СТР.  25  
2. При всеки пълен или частичен отказ да 
се изпълни молбата за екстрадиция се посочват 
основанията за това.
Член 13
Предаване на лицето
1. Замолената страна предава търсеното лице 
на компетентните органи на молещата страна 
на място на територията на замолената страна, 
приемливо и за двете страни.
2. Молещата страна приема търсеното лице 
от територията на замолената страна на датата, 
за която двете страни са постигнали съгласие. 
3. Ако обективни за някоя от страните об­
стоятелства възпрепятстват предаването или 
приемането на лицето, което ще бъде екстра­
дирано, тя съобщава за това на другата страна 
и в този случай не се прилага разпоредбата на 
ал. 2 на този член. Двете страни вземат реше­
ние за определяне на нова дата за предаване 
или приемане при условията на този член. Ако 
лицето не бъде прието на новата дата, замоле­
ната страна може да освободи лицето 30 дни 
след тази дата и може да откаже екстрадиция 
за същото престъпление. 
Член 14
Отложено или временно предаване
1. Когато срещу исканото лице се води на­
казателно производство или същото изтърпява 
присъда в замолената страна за престъпление, 
различно от това, за което се иска екстрадиция, 
замолената страна може, след като постанови 
решение по молбата за екстрадиция, да отложи 
предаването на това лице до приключване на 
наказателното производство или изтърпява­
нето на цялата или част от постановената 
присъда. Молещата страна се уведомява за 
такова отлагане.
2. До степен, позволена от нейното зако­
нодателство, замолената страна може вместо 
да отложи предаването да предаде временно 
търсеното лице за целите на наказателното 
производство в молещата страна в съответствие 
с условия, определени между страните. Лице, 
което е върнато в замолената страна след вре­
менно предаване, може окончателно да бъде 
предадено на молещата страна за изтърпяване 
на постановена присъда в съответствие с раз­
поредбите на този договор.
Член 15
Предаване на имущество
1. До степен, позволена от законодателството 
на замолената страна и съобразно правата на 
трети лица, които надлежно се защитават, цялото 
имущество, което е намерено на територията 
на замолената страна, придобито в резултат 
от престъплението или което може да бъде 
необходимо като доказателство, ако молещата 
страна поиска това, може да бъде предадено в 
случай, че екстрадицията е допусната.
2. Съгласно ал. 1 на този член посоченото 
имущество може, ако молещата страна поиска 
това, да бъде предадено на молещата страна 
дори ако екстрадицията не може да бъде из­
вършена поради смърт, изчезване или бягство 
на търсеното лице.
3. Замолената страна може временно да от­
ложи предаването на имуществото по ал. 1 на 
този член, ако то е необходимо в производства, 
образувани във връзка с други наказателни 
дела, до приключването на тези производства.
4. Когато законодателството на замолената 
страна или защитата на правата на трети лица 
изисква това, всяко предадено по този начин 
имущество се връща на замолената страна, без 
да се заплащат такси, след приключването на 
производствата, ако тази страна поиска това.
Член 16
Защита на поверителна информация
Замолената страна, ако е поискано, прави 
всичко необходимо за запазването на повери­
телността на молбата за екстрадиция, нейното 
съдържание, придружаващите я документи и 
всяко действие, предприето във връзка с мол­
бата. Ако молбата не може да бъде изпълнена, 
без да се наруши изискването за поверител­
ност, замолената страна информира молещата 
страна за това, като последната впоследствие 
решава дали въпреки това молбата трябва да 
бъде изпълнена. 
Член 17
Принцип на особеността
1. Лице, екстрадирано по този договор, не 
може да бъде задържано, съдено или наказвано 
в молещата страна за престъпление, извършено 
преди предаването, с изключение на:
(а) престъплението, за което екстрадицията 
е допусната, или за друго или по-леко наказу­
емо престъпление, включващо престъпление, 
основано на същите факти, на основа на които 
е допусната екстрадицията, ако такова престъ­
пление подлежи на екстрадиция; или
(б) престъпление, за което замолената страна 
е съгласна за задържането на лицето, за обра­
зуването на наказателно производство срещу 
него или за наказанието му; молещата страна 
представя молба за получаване на съгласие, 
която се придружава от изискваните съгласно 
член 6 документи и показанията на екстради­
раното лице във връзка с престъплението, ако 
има такива; екстрадираното лице може да бъде 
задържано от молещата страна за такъв срок, 
какъвто разреши замолената страна, докато се 
обработва молбата.
2. Лице, екстрадирано по този договор, не 
може да бъде повторно екстрадирано от моле­
щата страна в трета държава за престъпление, 
извършено преди предаването на това лице, 
освен ако замолената страна се съгласи за това.